b"\n_START_ARTICLE_\nLoteria del silici\n_START_SECTION_\nProblemes\n_START_PARAGRAPH_\nEls problemes que comporta aquest fenomen poden afectar a la vida \xc3\xbatil dels components._NEWLINE_Dos processadors que estan funcionant a la mateixa freq\xc3\xbc\xc3\xa8ncia de rellotge poden estar a dues temperatures diferents perqu\xc3\xa8 un t\xc3\xa9 un voltatge m\xc3\xa9s elevat que l'altre, i com a conseq\xc3\xbc\xc3\xa8ncia, no pot dissipar l'exc\xc3\xa9s d'energia produ\xc3\xaft. Aix\xc3\xb2 afecta el rendiment del xip perqu\xc3\xa8 no est\xc3\xa0 treballant en condicions normals, i per tant, tindr\xc3\xa0 una vida \xc3\xbatil m\xc3\xa9s curta._NEWLINE_En el cas dels dispositius que funcionen amb bateria, el consum m\xc3\xa9s elevat d'un processador i el seu sobreescalfament poden causar problemes majors a llarg termini. Si el processador consumeix m\xc3\xa9s, la bateria dura menys hores i al llarg del temps aquest producte haur\xc3\xa0 suportat m\xc3\xa9s cicles de c\xc3\xa0rrega i desc\xc3\xa0rrega que un altre d'igual amb un processador que consumeixi menys. La temperatura tamb\xc3\xa9 pot afectar el funcionament d'aquests dispositius, ja que els processadors dels dispositius port\xc3\xa0tils no solen estar dissenyats per treballar a una temperatura elevada. Per exemple, en els smartphones i les tablets no hi ha un sistema de refrigeraci\xc3\xb3, la qual cosa significa que el processador ha de treballar amb un consum baix per tal de no escalfar-se massa i ser capa\xc3\xa7 de tenir una temperatura estable."